b'\n_START_ARTICLE_\nFira de Barcelona\n_START_SECTION_\nDades d\'inter\xc3\xa8s\n_START_PARAGRAPH_\nCada any organitza i acull m\xc3\xa9s de 120 salons, congressos i esdeveniments corporatius de periodicitat diversa que reuneixen 30.000 empreses (directes i representades) i reben m\xc3\xa9s de dos milions de visitants de 200 pa\xc3\xafsos. La seva aportaci\xc3\xb3 anual a l\'economia de la ciudad i el seu entorn s\'estima en m\xc3\xa9s de 2.600 milions d\'euros i la seva activitat, a m\xc3\xa9s, genera valor social i p\xc3\xbablic, segons un estudi de l\'escola de negocis ESADE.\n_START_SECTION_\nHist\xc3\xb2ria\n_START_PARAGRAPH_\nFira t\xc3\xa9 els seus or\xc3\xadgens en l\'Exposici\xc3\xb3 Universal de 1888, amb motiu de la quin es va construir el recinte firal del Parc de la Ciutadella. _NEWLINE_La primera Fira de Mostres de Barcelona pr\xc3\xb2piament dita se celebr\xc3\xa0 l\'octubre de 1920 al Palau de les Belles Arts del parc de la Ciutadella. Es dugu\xc3\xa9 a terme cada any fins al 1925. Amb motiu de la inauguraci\xc3\xb3 de l\'Exposici\xc3\xb3 Internacional de 1929, la celebraci\xc3\xb3 d\'esdeveniments firals es va traslladar a les noves instal\xc2\xb7lacions creades a Montju\xc3\xafc, espai on es va desenvolupar aquest esdeveniment mundial. _NEWLINE_Posteriorment, el 1933 s\'inici\xc3\xa0 una nova etapa que es va interrompre amb l\'esclat de la Guerra Civil el 1936. Fou el 1942 quan, amb el nom de Fira Oficial i Internacional de Mostres de Barcelona, emprengu\xc3\xa9 una nova \xc3\xa8poca que ha anat evolucionant fins avui dia segons les necessitats del mercat._NEWLINE_L\'any 1932 es va constituir oficialment la societat Fira Internacional de Barcelona, declarada d\'utilitat p\xc3\xbablica, i l\'any 2000 la Generalitat de Catalunya es va incorporar als \xc3\xb2rgans de govern, amb l\'Ajuntament de Barcelona i la Cambra de Comer\xc3\xa7 de Barcelona. El 2010 va revisar el seu pla estrat\xc3\xa8gic, sota la denominaci\xc3\xb3 de "nova proposta de valor", per avan\xc3\xa7ar-se a les exig\xc3\xa8ncies del mercat basant-se a refor\xc3\xa7ar el posicionament dels salons, potenciar la innovaci\xc3\xb3 i el coneixement i donar un nou impuls al negoci internacional._NEWLINE_El consorci va tenir el 2013 uns beneficis abans d\'impostos de 10 milions d\'euros._NEWLINE_Des de 2004 fins 2015 Agust\xc3\xadn Cord\xc3\xb3n va dirigir Fira de Barcelona, sent succe\xc3\xaft en el c\xc3\xa0rrec per Constant\xc3\xad Serrallonga.\n_START_SECTION_\nDos grans recintes: Montju\xc3\xafc i Gran Via\n_START_PARAGRAPH_\nFira de Barcelona disposa de prop de 400.000 m2 bruts de superf\xc3\xadcie d\'exposici\xc3\xb3, una de les majors d\'Europa, repartida en dos grans recintes: l\'emblem\xc3\xa0tic Montju\xc3\xafc i el modern de Gran Via, obra de l\'arquitecte Toyo Ito.\n_START_SECTION_\nSalons i Congressos\n_START_PARAGRAPH_\nAlguns dels principals esdeveniments celebrats a  Fira de Barcelona s\xc3\xb3n: Mobile World Congress, Alimentaria, Hispack, Smart City Expo World Congress, Sal\xc3\xb3 de l\'Autom\xc3\xb2bil, Hostelco, Expoquimia, Ibtm World, Barcelona Bridal Fashion Week, Piscina&Wellness Barcelona, Sal\xc3\xb3 N\xc3\xa0utic, 4YFN i Sal\xc3\xb3 del C\xc3\xb2mic, entre altres._NEWLINE_Fira de Barcelona, a m\xc3\xa9s, acull esdeveniments de car\xc3\xa0cter social, cultural i corporatiu, especialment de l\'\xc3\xa0mbit de la salut i la tecnologia com els congressos de Cardiologia, Respiratori, Gastroenteorologia i Cirurgia Refract\xc3\xa0ria i Cataractes, aix\xc3\xad com les reunions de les multinacionals VM Ware, Microsoft, HP i SAP.\xc2\xa0_NEWLINE_Fira de Barcelona t\xc3\xa9 delegacions amb representaci\xc3\xb3 a 20 pa\xc3\xafsos i treballa per desenvolupar noves oportunitats en el negoci exterior, potenciant la participaci\xc3\xb3 d\'expositors de salons de Fira en cert\xc3\xa0mens d\'altres pa\xc3\xafsos; replicar alguns salons que se celebren a Barcelona; i vendre serveis, tecnologia, gesti\xc3\xb3 i assessorament a altres organitzadors i recintes.\n_START_SECTION_\nBarcelona Mobile World Capital\n_START_PARAGRAPH_\nAl juliol del 2011, GSM Association, que representa els interessos de 800 operadores de telefonia m\xc3\xb2bil de tot el m\xc3\xb3n i de m\xc3\xa9s de 200 empreses de l\'ecosistema m\xc3\xb2bil, va triar Barcelona com Mobile World Capital per al per\xc3\xadode 2012-2018._NEWLINE_Mobile World Capital Barcelona \xc3\xa9s una iniciativa per convertir la ciutat comtal en centre mundial permanent sobre comunicacions m\xc3\xb2bils on les persones, empreses i institucions treballin conjuntament per aprofitar el potencial de les tecnologies m\xc3\xb2bils com a element transformador de la vida quotidiana i creador de noves oportunitats de negoci. Est\xc3\xa0 Impulsada pel Ministeri d\'Ind\xc3\xbastria, Energia i Turisme, la Generalitat de Catalunya, l\'Ajuntament de Barcelona, Fira de Barcelona i GSMA.\n_START_SECTION_\nCom arribar en transport p\xc3\xbablic\n_START_PARAGRAPH_\nRecinte de Montju\xc3\xafc_NEWLINE_Metro_NEWLINE_L\xc3\xadnia 1. Estaci\xc3\xb3 "Espanya"_NEWLINE_L\xc3\xadnia 3. Estaci\xc3\xb3 "Espanya"_NEWLINE_Bus_NEWLINE_L\xc3\xadnies D20, H12, V7, 9, 13, 27, 37, 50, 65, 79, 91, 109, 150 i 165_NEWLINE_Tren_NEWLINE_RENFE. Estaci\xc3\xb3 "Sants Estaci\xc3\xb3"_NEWLINE_Recinte de Gran Via_NEWLINE_Metro_NEWLINE_L\xc3\xadnia 9 Sud. Estaci\xc3\xb3 "Fira"_NEWLINE_Bus _NEWLINE_La l\xc3\xadnia 79 comunica Gran Via amb Montju\xc3\xafc i altres zones de la ciutat_NEWLINE_Tren_NEWLINE_Ferrocarrils de la Generalitat de Catalunya (FGC). Servei directe entre les estacions de "Pla\xc3\xa7a Espanya" (recinte de Montju\xc3\xafc) i "Europa/Fira" (recinte de Gran Via). L\xc3\xadnies S8, S33, R6, R5 i S4.'